Roger Moore

Sir Roger George Moore, ganet d'ar 14 a viz Here 1927 hag aet da Anaon d'an 23 a viz Mae 2017, a oa un aktour saoz. Brudet e oa bet evel an trede aktour o c'hoari an dudenn ajant kuzh James Bond ijinet gant Ian Fleming en heuliad filmoù produet gant Eon Productions/MGM Studios. Seizh gwech en doa c'hoariet an dudenn: Live and Let Die (1973), The Man with the Golden Gun (1974), The Spy Who Loved Me (1977), Moonraker (1979), For Your Eyes Only (1981), Octopussy (1983) hag A View to a Kill (1985). Ar fed e vije bet  Moore o c'hoari seizh gwech an dudenn a ra eus outañ an aktour d'en ober ar muiañ er filmoù produet gant Eon."Roger Moore, the longest-serving Bond" CNN, 23 May 2017; Retrieved 23 May 2017"Sir Roger Moore: 'Sir Sean Connery is the best Bond'" BBC News, 10 October 2012; Retrieved 23 May 2017 

Bet e oa bet ivez un aktour skinwel brudet, dre e roll Simon Templar, penndudenn ar stirad skinwel saoz thriller The Saint (1962–1969). An tu a oa bet ivez d'e welet e stiradoù skinwel stadunanat, evel gant ar roll Beau Maverick er stirad Western Maverick (1960–1961), kemeret en devoa plas James Garner evel aktour penn, ha goude-se e oa bet penndudenn gant Tony Curtis, er stirad oberiant-fent The Persuaders! (1971–1972). Kendalc'het en devoa da c'hoari degadoù a vloavezhioù goude e roll James Bond. E roll diwezhañ a oa bet en url lodenn pilot evit ur stirad Saint nevez a oa deuet da vezañ ur film skinwel e 2017.

Moore a oa bet kannadour a-youl-vat an UNICEF e 1991 ha graet e oa bet marc'heg anezhañ gant ar rouanez Elizabeth II e 2003 evit e obererezhioù a-vat. E 2007 e oa bet enoret gant ur steredenn en Hollywood Walk of Fame evit e vuhez e servij greanterezh ar sinema. Graet e oa bet Kommander Urzh an Arzoù hag al Lizhiri gant gouarnamant Bro-C'hall e 2008.
 Notennoù ha daveennoù 

Rummad:Ganedigezhioù 1927
Rummad:Marvioù 2017
Rummad:Aktourien Bro-Saoz
Rummad:Aktourien James Bond
Rummad:Aktourien skinwel
Rummad:Tud marvet gant krign-bev ar skevent
Rummad:Tud marvet gant krign-bev an avu